Lav et referat af nedenstående tekst:

Tekst:
Fredagens tatovering er en speciel en af slagsen, for motivet og hver enkel lille streg har Jeppe Sleiborg selv designet. Den unge hjørringenser havde inden dette års Nordic Ink festival i Frederikshavn spurgt ud, om der var nogen, der ville have hans helt et design af et flagermushoved tatoveret. - Jeg har altid synes, at de der flagemustatoveringer var fede. Så har jeg selvfølgelig kigget efter lidt inspiration på nettet – så fik jeg idéen, og så begyndte jeg at tegne, siger Jeppe Sleiborg, der til daglig tatoverer i Dirch Tattoo. Fredag blev tegningerne så til en tatovering, da 43-årige Trine Rasmussen sprang til og var parat til at få tatoveret Jeppes design på skinnebenet. - Jeg ser det som kunst. Jeg vil hellere have en tatovering end at købe et kedeligt maleri, siger Trine Rasmussen. Normalt vælger kunden selv motivet til tatoveringen, men i dag har Trine Rasmussen ikke haft nogen indflydelse på, hvordan hendes tatovering skal se ud. Flagermustatoveringen, som Jeppe tatoverer på benet af Trine Rasmussen, hører til stilarten Old School. Det vil sige en tatovering, der er i 2D, som man kender det fra de klassiske anker-tatoveringer. I to år har Jeppe Sleiborg arbejdet som tatovør, men alligevel er denne tatovering speciel. - Man har brugt lang tid på at forberede den og på at tegne den. Så er det dejligt endelig at få lov til at tatovere den. Så det er sådan lidt en leg at være på arbejde lige pludselig, siger Jeppe Sleiborg. Tatoveringen på Trine Rasmussens ben tager i alt fem timer at lave.

Referat:
25-årige Jeppe Sleiborg fra Hjørring har tatoveret i to år. Fredag til Nordic Ink Festival fik han lov til at tatovere en af hans egne designs.